ועדת הכלכלה, כנסת 16, פרוטוקול מספר 256, 2004-08-18 10:00

שלום שמחון: תקנות מקורות אנרגיה (יעילות אנרגטית, סימון אנרגטי ודירוג אנרגטי במזגנים), התשס"ד-2004.

שלום שמחון: ישנה פה בקשה של שר התשתיות, מודי זנדברג, שבה הוא מבקש דיון מחדש.

שלום שמחון: בישיבה הקודמת היתה הצבעה על נוסח פשרה שהצעתי.

שלום שמחון: ההצעה הזאת התקבלה.

שלום שמחון: אני מבין שהשר רוצה לערער על ההחלטה שהתקבלה בישיבה הקודמת.

לאה ורון: בין היתר משום שההחלטה של הוועדה עוררה קשיים לגבי היישום שלה.

שלום שמחון: מי בעד ההצעה לקיים דיון מחדש?

שלום שמחון: ה צ ב ע ה בעד - פה אחד

זאב גרוס: החלטת הוועדה הקודמת, כפי שלפחות אנחנו הבנו אותה, השאירה פתח לקשיי יישום, כי היתה קביעה שקודם כל מקבלים את התקנות אבל דוחים את הc.o.p3 לשנה.

זאב גרוס: זה משאיר 3 אופציות שונות.

זאב גרוס: אנחנו לא יודעים אם התקופה של הc.o.p3 מתקצרת בשנה, האם כל הטבלה שמוגשת כתוספת הראשונה נדחית בשנה, מה קורה לגבי כל יתר הדברים שכתובים בתקנות ויש להם השלכות.

זאב גרוס: אם יש צורך לעשות דירוג אנרגטי אבל אף מזגן לא יעבוד על זה, אז אין לדבר הזה כל משמעות .

זאב גרוס: לכן, מבחינתנו, ההחלטה הזאת היתה החלטה שגרמה ליותר קשיים ממה שהיא הצליחה לסדר.

זאב גרוס: כתוצאה מהאנדרלמוסיה שהדבר הזה היה גורם היתה אפשרות תאורטית שהתקנות לא ייחתמו.

זאב גרוס: משק המזגנים טען שהוא לא יכול לעמוד בתנאים האלה.

זאב גרוס: זאת טענה שהתעשיינים מעלים וגם הייבואנים.

זאב גרוס: התיקון בתקנות בא כתוצאה מדרישת הוועדה או מבקשת הוועדה להתחשב בברנז'ה עוד משנת 2003.

זאב גרוס: בעקבות הדבר הזה הגענו לסיכום גם עם היצרנים וגם עם הייבואנים לגבי טבלה מקובלת שיכולים כולם לעמוד בה.

זאב גרוס: אופציה אחת היא להשאיר את המצב כמות שהוא ואז כולם סובלים.

זאב גרוס: אפשרות שנייה זה לנסות לפרש את התקנות על פי החלטת הוועדה הקודמת ואז לפחות אגף אחד, שהא היה היוזם בשנת 2003, נפגע.

לאה ורון: הכוונה שלך ליצרניים המקומיים?

זאב גרוס: כן.

זאב גרוס: הם העלו את הבעיה.

זאב גרוס: בעקבות הפנייה שלהם זומנו לוועדה מלכתחילה.

זאב גרוס: אנחנו מצאנו את עצמנו ב"אוי לי מיוצרי, אוי לי מיצרי".

זאב גרוס: האפשרות השלישית זה לחזור לוועדה ולנסות להסביר את המשמעות של כל הדברים האלה מחדש, כלומר גם מבחינת החיסכון, גם מבחינת הקשיים שזה מעמיד בפני היצרנים המקומיים ובפני הברנז'ה המקומית.

ראובן קמחי: מאחר ובאירופה עומדים בשנת 2007,2008 להיכנס עם הדרישות האלו ואנחנו נאלץ בכל מקרה לעמוד בדרישות האלו, האלטרנטיבה שאנחנו נממן את הוצאות הפיתוח שאירופה בלאו הכי נדרשת לחייב אותנו לעשות מיותרת.

ראובן קמחי: הסברנו את העמדה.

ראובן קמחי: אני חושב שהוועדה קיבלה את זה.

ראובן קמחי: אנחנו ביקשנו שנתיים.

ראובן קמחי: היושב-ראש קבע שהוא לא ייתן יותר משנה.

ראובן קמחי: אנחנו התאמנו את עצמנו לשנה הזאת.

ראובן קמחי: העברנו את הצפי למה שאנחנו רוצים בשנה הבאה, כאשר אמרנו שבשנת 2006 אנחנו בבעיה.

ראובן קמחי: פעלנו בכיוון הזה.

ראובן קמחי: מה שנוצר בפועל זה שהעו"ד שלי, העו"ד של לשכת המסחר והעו"ד של משרד האנרגיה גילו שיש פערים.

ראובן קמחי: זאת הסיבה שחזרנו לפה.

ראובן קמחי: השאלה היא אם נכון לקבל את רוח יושב-ראש הוועדה ולהתאים את התקנה למה שנקבע.

ראובן קמחי: יכולנו לא להגיש את המסמך לוועדה.

ראובן קמחי: ביקשנו לקיים את הדיון הזה.

ראובן קמחי: אנחנו מציעים לאמץ את ההחלטה של הוועדה שהתקבלה בישיבה האחרונה, שקבעה לדחות לתחילת 2006 את ביצוע התקנה.

ראובן קמחי: אם יש בעיה משפטית, אז יש פה מומחים שינסחו במילים את רוח ההחלטה.

עדי פרי: לפני שבועיים ישבנו פה.

עדי פרי: התקבלה החלטה.

עדי פרי: אולי יש בעיה עם התאמה משפטית כזאת או אחרת, אבל רוח ההחלטה היתה שהמצב כפי שהוא היום יימשך עד שנת 2006.

עדי פרי: .

שלום שמחון: ההצעה של חבר הכנסת בנלולו היתה 2007.

עדי פרי: נכון.

עדי פרי: הפשרה היתה 2006.

עדי פרי: אם השר חושב שיש בעיה משפטית, שיוציא תקנת ביניים שממשיכה את המצב שקיים היום.

עדי פרי: אנחנו הסכמנו לכל התנאים בתקנה – לתווית, לחובת דיווח, לחובת דיווח כדי לקבל את האישור של משרד האנרגיה.

עדי פרי: ירדנו אפילו עד לרמת הפרסומת באינטרנט.

עדי פרי: היתה מחלוקת על הנושא של ה2.6, אבל הוועדה החליטה את מה שהיא החליטה.

עדי פרי: בוואקום של היום צריך למצוא איך להמשיך את המצב הנוכחי עד 2006.

מל פולישוק-בלוך: הבעיה היא הוואקום, או שרוצים לעשות את זה כמה שיותר מוקדם?

שלום שמחון: הבעיה היחידה היא שהפקידות לא מסכימה.

עוזי מרדכי: התקנה שנסתיימה בשנת 2000 מדברת על 3 שלבים של יעילות אנרגטית, כאשר השלב השלישי טרם נכנס לתוקף כיוון שהוועדה הזאת בדצמבר 2003 דחתה אותו ל.1.1.2005.

עוזי מרדכי: אנחנו נמצאים בחלון של 2.6, שאמור להסתיים בסוף השנה הזאת.

עוזי מרדכי: הוועדה הזאת, בראשותו של היושב-ראש הקודם, שמעה את נציגי היצרנים והבינה שעלולה להיות בעיה בc.o.p3, לכן היא גם אפשרה לקיים דיון נוסף במסגרת הוועדה הזאת .

עוזי מרדכי: ב-26.6 התקיים פה דיון, שבו ניסינו לגשר על הפערים בין משרד התשתיות לגורמים המשווקים.

מל פולישוק-בלוך: משנת 2000 עד שנת 2003 לא נעשה שום דבר?

עוזי מרדכי: היינו ערים מהרגע הראשון לקושי של מעבר לc.o.p3, לכן לאורך התקופה עמדנו בקשר עם משרד התשתיות.

עוזי מרדכי: ניסינו להגיע להבנות כיצד ניתן יהיה להגיע לc.o.p3.

עוזי מרדכי: התקנות שעומדות היום לחתימה הן הפרי של ההבנות האלו.

עוזי מרדכי: הן מדברות על כניסה לc.o.p3 בצורה מדורגת, על פני שנים, עם התחשבות בתפוקות של המזגנים, בגדלים שלהם, בסוגים שלהם.

עוזי מרדכי: במהלך הדיונים גם ניסינו להסתייע ביו"ר הוועדה, במנכ"ל משרד התמ"ת, במנכ"ל משרד התשתיות.

עוזי מרדכי: רק לאחר שנה שלימה של דיונים הצלחנו להגיע להסכמות שמתוות את נתיב העלאת היעילות האנרגטית של המזגנים שישווקו במדינת ישראל בתהליך מדורג שיימשך 6 שנים.

עוזי מרדכי: בסוף שנת 2003 קיימנו פה דיון טכני על מנת לדחות את התקנות הקיימות בשנה אחת, כדי לאפשר את הסיום של ההכנה של התקנות שעומדות היום לאישור.

ולדימיר נמירובסקי: המשמעות היא שנדחה c.o.p3 לשנה.

עוזי מרדכי: בדיון ההוא וגם בדיונים שהיו אחר כך השתתפו נציגי כל הארגונים המעורבים- הצרכנים, מכון התקנים, הייבואנים, משרד התשתיות.

עוזי מרדכי: כולם היו מיודעים לגבי התהליך והתקנות שמתגבשות.

עוזי מרדכי: בתחילת החודש התקיים פה דיון על מנת לאשר את נוסח התקנות החדש.

עוזי מרדכי: מה שקרה זה שהחליטו לדחות את התקנות החדשות.

עוזי מרדכי: הוועדה הזאת דחתה את האינטרס של המדינה לתת חיסכון בחשמל, את האינטרס של הצרכנים כפי שהוקרא על ידי היושב-ראש במכתבה של גלית אבישי,ואת האינטרס של התעשייה שמעסיקה אלפי עובדים ותורמת לתל"ג.

עוזי מרדכי: הוועדה גם דחתה את האינטרס שלה שלא יהיו עוד הארכות וזאת הארכה האחרונה שתינתן עד 2005.

שלום שמחון: אנחנו הבנו בישיבה הקודמת שגם אתם מייבאים וגם הם מייבאים.

עוזי מרדכי: יש מי שנערך, הבין את המשמעות, לקח אחריות ועשה את כל הצעדים הנדרשים על מנת שב1.1.2005 הוא יהיה מוכן עם מזגנים שעומדים בתקנות החדשות.

עוזי מרדכי: יש מי שמנצל את השולחן הזה כדי להשיג איזה שהם הישגים מסחריים בדרכים לא לגיטימיות.

מל פולישוק-בלוך: מי התעשייה הישראלית שערוכה?

עוזי מרדכי: אלקטרה, תדיראן.

מל פולישוק-בלוך: הם מוכנים להתחיל מיד.

משה כחלון: מה לגבי העלויות של המזגנים?

עוזי מרדכי: התעשייה השקיעה עלויות גדולות מאוד.

משה כחלון: מה העלות לצרכן?

דני גודלשטיין: אנחנו הסברנו והבנו את הצורך של הצרכנים,של המדינה, של משרד התשתיות.

דני גודלשטיין: הבנו שזה סופי ומוחלט.

דני גודלשטיין: סיכמנו אז שאנחנו משקיעים את כל מה שצריך, על מנת להעמיד את המוצרים שיוכלו להתאים לדרישות הצרכנים.

דני גודלשטיין: השקענו מיליוני שקלים.

דני גודלשטיין: זה לא רק מוצרי ייבוא.

דני גודלשטיין: יש מוצרים שמיוצרים בישראל.

דני גודלשטיין: הייבוא זה המוצרים הקטנים.

דני גודלשטיין: התקנה מדברת על המוצרים הגדולים והמוצרים הקטנים.

דני גודלשטיין: כל המוצרים עוברים תפוקה ביעילות גבוהה יותר.

דני גודלשטיין: אנחנו פיתחנו את המוצרים הגדולים ומצאנו מקורות ייבוא מתאימים.

דני גודלשטיין: קיימים כאלה, לא צריכים לפתח שום דבר.

דני גודלשטיין: קיימות חברות בעולם שמייצרות כבר היום את המוצרים בתפוקה וביעילות המתאימה.

דני גודלשטיין: את כל זה עשינו, את כל זה השקענו.

דני גודלשטיין: השינוי הזה אומר שכל מה שעשינו ירד לטמיון, שאין לנו מוצרים אחרים לעשות.

דני גודלשטיין: אנחנו נתמודד עם מוצרים ביעילות מסויימת שמתאימה לתשתיות ולצרכנים מול מוצרים הרבה יותר זולים שלא מתאימים.

דני גודלשטיין: בבת אחת כל הפעילות של התעשייה תתמוטט.

דני גודלשטיין: אנחנו עומדים בפני סכנה גדולה מאוד, פעם אחת מהצד הלאומי ופעם אחת מהפעילות שעשינו.

משה כחלון: כמה יעלה מזגן?

דני גולדשטיין: המזגנים הקטנים יכולים לעלות בסביבות 20% יותר, ואילו המזגנים הגדולים, שעולים ברמת האיכות שלהם וברמת היעילות, לא יעלו ביותר מ-10%.

ארז ימיני: כל 0.1 הפחתה בc.o.p וכניסה למזגנים יעילים יותר מורידה את הצורך לפתח 8 מגה ואט מותקנים במשק החשמל.

ארז ימיני: מדובר בצריכת חשמל בזמן שיא.

ארז ימיני: זאת צריכת החשמל שהיא גם הכי יקרה וגם הכי פוגעת סביבתית.

ארז ימיני: זה החשמל שהכי פוגע מבחינה סביבתית במדינה.

ארז ימיני: כל החמרה בתקינה תחייב העלאה של מחירים.

ארז ימיני: פה מחמירים בתקינה, אבל האזרח יכול לחסוך 15% ביחס למזגן אחר שהיה בc.o.p יותר נמוך.

ארז ימיני: אומנם האזרח משלם 20% פחות, אבל בשימוש הוא יחזיר את זה.

מל פולישוק-בלוך: כמה הוא אמור לחסוך בשנה?

ארז ימיני: תלוי כמה אתה מפעיל את המזגן.

ולדימיר נמירובסקי: כ-300 שקלים בממוצע בשנה.

ארז ימיני: שלא נהפוך להיות מדינה שהיא פח זבל של הייבוא.

דורון עמיר: אני ראיתי קמפיין של משרד התשתיות שאומר לקנות c.o.p3 .

דורון עמיר: אני שמח כי יש אלי פניות.

דורון עמיר: אני היחידי עם מזגנים כאלה.

דני בנלולו: האם הוא אומר בקמפיין כמה זה עולה?

ארז ימיני: אמרנו את זה.

דורון עמיר: המחירים לא יעלו ב-20%.

דורון עמיר: למה אנחנו מבקשים את הדחייה?

דורון עמיר: אני היום מביא מערכות גדולות שיכולות למזג חללים גדולים.

דורון עמיר: עברתי החודש לגז 410.

דורון עמיר: המשמעות היא c.o.p הרבה יותר גבוה.

דורון עמיר: לא העליתי את המחיר באגורה, כי כל העולם עבר לגז 410.

דורון עמיר: מה אומרים למיצובישי?

דורון עמיר: לחכות שנה.

דורון עמיר: כרגע אוסטרליה עברה לגז 410.

דורון עמיר: המזגנים שאני מביא מיוצרים באוסטרליה.

מל פולישוק-בלוך: הוא רק מוכיח שהמחירים יכולים גם לא לעלות.

יוסי ישי: המועצה לצרכנות מתנגדת לדחייה.

שלום שמחון: האם באופן תיאורטי אפשר לדחות את הc.o.p לשנה?

שלום שמחון: יש משהו חדש שלא מאפשר את הדחייה של השנה הזאת?

יוסי ישי: הנזק הצרכני הוא בזה שלא קיבלנו שום מידע שמראה שצריך לעשות את הדחייה הזאת.

יוסי ישי: אם לוועדה יש מידע שמראה שצריך לעשות את הדחייה, אנחנו נשמח להשתמש בו ולהתייחס אליו.

דני בנלולו: מה השינוי מהפעם הקודמת?

יואל הדר: כל התקנות האלו לא התחילו אתמול.

שלום שמחון: קיבלתי אתמול מכתב ממנכ"ל משרד התשתיות.

שלום שמחון: הוא הציע 3 אופציות.

יואל הדר: הוא לא הציע 3 אופציות, הוא הסביר את הבעייתיות בעניין.

ארז ימיני: אם שר התשתיות לא חותם על התקנות שאושרו בישיבה הקודמת המשמעות היא שהתקנות יכללו c.o.p3 במזגנים שהיום לא יכולים לעמוד בc.o.p3.

ארז ימיני: המשמעות היא ש3000 עובדים שמועסקים על ידי אותן חברות שצריכות להיערך הולכים הביתה.

דני בנלולו: 3000 עובדים הולכים הביתה מהיום למחר?

יואל הדר: יש היום תקנות קיימות.

יואל הדר: אם לא היינו יושבים פה היום, התקנות הקודמות היו נכנסות לתוקף.

עדי פרי: זה לא נכון.

עדי פרי: בסעיף האחרון היה כתוב שהתקנות הקודמות בטלות.

יואל הדר: ישבנו פעם שעברה בניסיון למצוא פתרון על מנת לאפשר איזון מתאים.

יואל הדר: בשביל מה אנחנו יושבים כאן היום?

יואל הדר: לא בגלל שאנחנו רוצים c.o.p3 כי המספר נראה לנו יפה, אלא כי לדעתנו נראה שיש צורך לחסוך באנרגיה.

דני בנלולו: על חשבון מי?

יואל הדר: זה לא על חשבון אף אחד.

דני בנלולו: זה בוודאי על חשבון מישהו.

דני בנלולו: הוא צריך עכשיו לשלם פי 2 ממחיר המזגן.

דני בנלולו: מאיפה התוצר המקומי מביא את החלקים?

דני בנלולו: לא מסין?

דני בנלולו: אתה מייצר אותם בארץ?

דני גולדשטיין: אני מייצר בארץ.

דני בנלולו: איזה חלקים אתה מייצר בארץ?

דני גולדשטיין: מה שאתה רוצה.

שלום שמחון: אני רוצה לאפשר למשרד התשתיות למצוא נוסחה מאזנת.

שלום שמחון: אם אתם לא מוצאים נוסחה מאזנת, אז תוך 5 דקות אני מצביע על התקנות כפי שהשר רוצה או על הנוסחה של הפעם הקודמת.

מל פולישוק-בלוך: בישיבה הקודמת לא הובלט העניין שמ2000 מדסקסים את הנושא הזה.

מל פולישוק-בלוך: אנחנו נמצאים בעיצומה של הפשרה.

מל פולישוק-בלוך: אני הסכמתי לפשרה שלך.

מל פולישוק-בלוך: אישור התקנות הקיימות מהווה פשרה.

שלום שמחון: בפעם הקודמת לא היה רוב לתקנות.

שלום שמחון: לחבר הכנסת בנלולו היה רוב.

דני בנלולו: לא היה לי רוב.

דני בנלולו: אני הסכמתי לפשרה.

רפי פרידמן: אם נעשה את התפר בסוף מרץ 2005 כולם יוכלו לחיות עם זה.

רפי פרידמן: אנחנו היבואנים הכי גדולים בארץ למזגנים.

רפי פרידמן: אנחנו נלחמים על התעשייה בארץ.

רפי פרידמן: אנחנו רוצים להמשיך לייצר.

רפי פרידמן: אני מניח שגם הקולגות שלי רוצים שנצליח בארץ.

רפי פרידמן: יש תקנה של המשרד לאיכות הסביבה להכנסת גזים ידידותיים מ1.1.2005.

רפי פרידמן: אנחנו מכירים את כל המתחרים.

רפי פרידמן: אנחנו יודעים שיש להם את הפתרונות לזה.

רפי פרידמן: אומנם המחירים נראים יקרים, אבל בגלל המכס הקצוב זה הופך את זה לבערך חצי.

רפי פרידמן: המשמעות היא ש40% על המוצרים הקטנים יהיו בערך 20% פה.

רפי פרידמן: ההמלצה שלי היא לעשות פשרה בתך הפשרה, כלומר לדחות את התפר לסוף מרץ 2005.

משה כחלון: אבל מה יקרה עד סוף מרץ?

רפי פרידמן: לאפשר את ההתארגנות.

דני בנלולו: זה בדיוק מה שאני אומר.

דני בנלולו: אני ביקשתי שנה.

ראובן קמחי: אנחנו היינו מוכנים לשלב את הגזים בשתי מדרגות.

ראובן קמחי: מדרגה אחת בה כל המזגנים יהיו ביעילות של 2.8 עד 1.1.2005, והמדרגה השנייה עד שנת 2008.

ראובן קמחי: זה יאפשר לנו לשלב את הגזים הירוקים ולהשקיע את מה שדרוש.

ראובן קמחי: מדובר במהפכה.

ראובן קמחי: אני ממליץ לקבל את ההצעה הראשונה של מר רפי פרידמן, לא את ההצעה השניה.

רפי פרידמן: אני שמח שאתה תומך בי, אבל צריך לזכור שבינתיים עברו מים בירדן.

שלום שמחון: עמדת הממשלה היא לאשר את התקנות כפי שהשר רוצה.

דני בנלולו: למה מחר בבוקר חייבים להתחיל בc.o.p3?

מל פולישוק-בלוך: נציג הצרכנים ביקש בc.o.p3.

ארז ימיני: השינוי בתקנות מביא לכך שהאזרח ישלם פחות עבור חשבון החשמל שלו.

ארז ימיני: זה 15% פחות מאשר הוא משלם על המזגן.

ארז ימיני: יש כאלה שמפעילים את המזגן שעה ביום.

ארז ימיני: ..

דני בנלולו: מישהו חותם על זה שהמזגן מתייקר ב20%?

רפי פרידמן: כן.

ארז ימיני: כל הקטנה של 0.1 באותה יחידתc.

ארז ימיני: o.p מייתרת את הצורך לפתח 8 מגה ואט.

שלום שמחון: אפשר לאשר את התקנות כלשונן אבל לדחות את הc.o.p ל2006.

ארז ימיני: יש את העניין של חוסר הבהירות, כי לא כל המזגנים כבר עומדים בc.o.p3 היום.

שלום שמחון: אז תהיה שנת מעבר.

ארז ימיני: גם המשרד לאיכות הסביבה וגם אנחנו היינו יכולים להגיד c.o.p3 וזה היה מעלה את זה פי 2 או פי 3, אבל אמרנו שבמזגנים הקטנים זה יהיה c.o.p3 , במזגנים האחרים זה ייכנס יותר מאוחר.

שלום שמחון: בוא נסמיך את השר לאשר דחייה של שנה.

משה כחלון: אני רוצה שאמא שלי תוכל לקנות מזגן.

משה כחלון: היא משתכרת 1700 שקל בחודש.

משה כחלון: היא יכולה לקנות?

דני בנלולו: היא תשלם פחות עבור החשמל, אבל כדי לקנות מזגן היא תצטרך לחכות כמה שנים.

אסף מאיר: השוק הזה הוא שוק תחרותי, זה לא שוק מונופוליסטי.

אסף מאיר: אין ספק שהמחיר יעלה בטווח הקצר ואולי גם בטווח הרחוק.

אסף מאיר: בכל תחשיב שעשינו הצרכן מרוויח.

אסף מאיר: אני כבר לא מדבר על התועלת למשק.

אסף מאיר: חבל על כל דקה שמבזבזים על הסיפור הזה.

אסף מאיר: כדאי שהצרכן ירוויח כבר עכשיו.

דני בנלולו: מה אתה נותן לו להרוויח?

דני בנלולו: איך הוא ירכוש את המזגן?

אתי בנדלר: השר ביקש להוסיף הוראת מעבר לפיה ניתן יהיה מותר לא יאוחר מיום 31 במרץ 2005 לשווק ולמכור מזגן אשר אינו בהוראה של הc.o.p3, אם הוא עומד בדרישות שקדמו לכך והוא משוחרר מהמכס עד 31 באוגוסט 2004.

אתי בנדלר: זאת התקנה שהצעתם?

אתי בנדלר: זאת אומרת שאפשר יהיה למכור תקופה מוגבלת גם מזגנים.

אתי בנדלר: .

רפי פרידמן: במקום 31 באוגוסט 2004 היינו מבקשים שזה יהיה עד 31 בדצמבר 2004.

שלום שמחון: מזגן שוחרר מהמכס לא יאוחר מיום 31 בדצמבר 2004.

ולדימיר נמירובסקי: ולמכירה עד 31 במרץ 2005.

שלום שמחון: אני מציע אפריל 2005 ודצמבר 2004.

שלום שמחון: מי בעד ההצעה?

שלום שמחון: ה צ ב ע ה בעד - 6 נגד - 0 אושר